b'\n_START_ARTICLE_\nIrene Khan\n_START_SECTION_\nAnkstesni metai\n_START_PARAGRAPH_\nKhan u\xc5\xbeaugo gana pasiturin\xc4\x8dioje \xc5\xa1eimoje, bengal\xc5\xb3 kalba kalban\xc4\x8diame Ryt\xc5\xb3 Pakistane, kent\xc4\x97jusiame nuo skurdo. Jos vaikyst\xc4\x97s metais Ryt\xc5\xb3 Pakistane vyko neramumai. Ryt\xc5\xb3 Bengalija su likusia Pakistano dalimi kovojo d\xc4\x97l nepriklausomyb\xc4\x97s. \xc5\xa0io karo, pavadinto Banglade\xc5\xa1o karu, metu i\xc5\xa1ry\xc5\xa1k\xc4\x97j\xc4\x99 \xc5\xbemogaus teisi\xc5\xb3 pa\xc5\xbeeidimai pad\xc4\x97jo ne tik i\xc5\xa1kovoti nepriklausomyb\xc4\x99 Banglade\xc5\xa1ui, bet ir suformuoti jaunos aktyvist\xc4\x97s Khan pasaul\xc4\x97\xc5\xbei\xc5\xabr\xc4\x85. B\xc5\xabdama paaugl\xc4\x97, ji paliko Banglade\xc5\xa1\xc4\x85 ir persik\xc4\x97l\xc4\x97 \xc4\xaf mokykl\xc4\x85 \xc5\xa0iaur\xc4\x97s Airijoje. 2007 met\xc5\xb3 liepos m\xc4\x97nes\xc4\xaf Irene i\xc5\xa1vyko \xc4\xaf Anglijos, Man\xc4\x8desterio Viktorijos universitet\xc4\x85 studijuoti teis\xc4\x97s. Pabaigusi mokslus Iren Khan persik\xc4\x97l\xc4\x97 \xc4\xaf JAV, kur presti\xc5\xbein\xc4\x97je Harvardo teis\xc4\x97s mokykloje iki baigimo 1978 metais specializavosi tarptautin\xc4\x97s teis\xc4\x97s ir \xc5\xbemogaus teisi\xc5\xb3 srityse.\n_START_SECTION_\nKarjera \xc5\xbemogaus teisi\xc5\xb3 srityje\n_START_PARAGRAPH_\nBaigusi studijas Khan prad\xc4\x97jo vis labiau \xc4\xafsilieti \xc4\xaf aktyvi\xc4\x85 veikl\xc4\x85 \xc5\xbemogaus teisi\xc5\xb3 srityje. 1977 metais ji tapo viena i\xc5\xa1 tarptautin\xc4\x97s organizacijos Concern Universal, u\xc5\xbesiiman\xc4\x8dios pl\xc4\x97tros bei paramos nepaprastais atvejais organizavimu ir bendradarbiaujan\xc4\x8dios su organizacija \xe2\x80\x9eChildren in Crossfire\xe2\x80\x9c, steigimo iniciatori\xc5\xb3. O \xc5\xbemogaus teisi\xc5\xb3 aktyvist\xc4\x97s karjer\xc4\x85 moteris prad\xc4\x97jo kartu su Tarptautine teisinink\xc5\xb3 komisija (ITC) 1979-siais._NEWLINE_1980 metais Irene Khan prad\xc4\x97jo dirbti kartu su Jungtini\xc5\xb3 Taut\xc5\xb3 Organizacija. Ji tapo Vyriausi\xc4\x85ja komisare pab\xc4\x97geliams (UNHCR) ir kartu su \xc5\xa1ia organizacija dirbo 20 met\xc5\xb3. 1995 m. ji buvo paskirta kaip Jungtini\xc5\xb3 taut\xc5\xb3 pab\xc4\x97g\xc4\x97li\xc5\xb3 padalinio atstov\xc4\x97 vadovauti misijai Indijoje. Taip ji tapo pirm\xc4\x85ja jauniausia UNHCR \xc5\xa1alies atstove tuo metu._NEWLINE_Per Kosovo kriz\xc4\x99 1999-iais, Khan vadovavo UNHCR komandai Makedonijoje. \xc5\xa0is \xc4\xafvykis tur\xc4\x97jo didel\xc4\x97s \xc4\xaftakos v\xc4\x97liau tais pa\xc4\x8diais metais, kai Irene Khan buvo paskirta organizacijos \xe2\x80\x9eInternational Protection\xe2\x80\x9c direktoriaus pavaduotoja.\n_START_SECTION_\nKarjera Amnesty International\n_START_PARAGRAPH_\nPrie Amnesty International Irene Khan prisijung\xc4\x97 2001 metais tapdama organizacijos generaline sekretore. Pirmaisiais tarnybos metais ji reformavo Amnesty International atsak\xc4\x85 krizin\xc4\x97ms situacijoms ir inicijavo pasaulin\xc4\x99 kampanij\xc4\x85 prie\xc5\xa1 smurt\xc4\x85 prie\xc5\xa1 moteris.\n_START_SECTION_\nApdovanojimai\n_START_PARAGRAPH_\nKhan peln\xc4\x97 Fordo paramos fondo \xe2\x80\x9eFellowship\xe2\x80\x9c programos apdovanojim\xc4\x85, taip pat 2001 m. kompanijos \xe2\x80\x9ePilkington\xe2\x80\x9c buvo paskelbta \xe2\x80\x9eMet\xc5\xb3 moterimi\xe2\x80\x9c. O 2006-iais ji gavo Sidn\xc4\x97jaus \xe2\x80\x9eTaikos\xe2\x80\x9c priz\xc4\x85. Po met\xc5\xb3, 2007 m. Gento universitete jai buvo suteiktas universitetinis daktaro garb\xc4\x97s laipsnis. Ji yra viena i\xc5\xa1 dviej\xc5\xb3 \xc5\xbemoni\xc5\xb3, kurios vardas buvo \xc4\xafra\xc5\xa1ytas s\xc4\x85ra\xc5\xa1o vir\xc5\xa1uje rinkimuose d\xc4\x97l naujo Man\xc4\x8desterio universiteto rektoriaus posto.'